Diit 101
Laat kua̱r
(Dit Dee-bid)
1
Ɣän bä diit kɛt kɛ kui̱
nhökdu kɛnɛ wuɔ̱tdu,
ɣän bä puany ni ji̱ kɛ diit
lö Kuoth Nhial.
2
Ɣän bä guɔ̱ɔ̱rni duɔ̱p
mi thil bɛ̈ɛ̈l.
Bi kulɛ ben kä ɣä i̱ nɛy?
Ɣän bä ja̱l rɛy dhɔaarä
kɛ lɔc mi thil bɛ̈l,
3
kä thilɛ duɔ̱ɔ̱r mi jiääk
mi bä guic.
Ɣän lökä lät nɛɛni tin thil ŋa̱th,
cikɛ bi räth kä ɣä.
4
Kä bi nɛy tin görkɛ lätni
kä ti jiäk nɔ̱a̱n kɛ ɣä,
thilɛ mi bä la̱t kɛ mi jiääk.
5
Kä ram mɔ bi gua̱n thieekädɛ
luɔm kɛ tɛ̱̈ɛ̱̈ ɔ,
ɣän bä jɛ jak kä bit.
Ɣän /cä ram liak rɔ kä guic
kacä bi luäŋ kɛ ruɔ̱t.
6
Ɣän bä tit ni nɛy tin tekɛ
ŋa̱th rɛy wec,
kɛ ɣöö deekɛ cieŋ
kɛ ɣä kɛɛl.
Kä ram ɔ bi ja̱l dup
mi thil bɛ̈ɛ̈l ɔ,
ɛ jɛn ram min bi la̱tdä la̱t.
7
Thilɛ ram mi lat mɛɛt mi bi
cieŋ dhɔrä,
kä thilɛ gua̱n kacä mi bi
ŋot kɛ ben nhiamdä.
8
Kä kɛ runwaŋni diaal ɣän
bä ji̱ nyuɔɔni diaal tin te
rɛy wec däk,
bä kɛn la̱a̱t jiäkni diaal tɛ̈m
raar rɛy wec
Kuɔth Nhial.
